Вуьшта, Арсанукаев Шайхин I969-чу шарахь араяьллачу цхьана гуларан цIе-м «ЦIеран суй» аьлла ю, цо «мокхазан суй бу сан дог латийнарг» бахахь а. Амма суна, хIун ду а ца хаьа, даима моьттура цо шен байташкахь хIор элп а, хIор дош а мокхазах огура, аьлла. Хала, гIоьрттий. Цундела цуьнан байташ даг чу юьйшура, езза а, еххачу ханна а, заманна а, иштта дахаран тIелетаршна а муьтIахь а йоцуш.